Angolai piton
Az angolai piton (Python anchietae) Dél-Angolában és Észak-Namíbiában honos, 1,2-1,8 méter hosszú, nem mérges kígyófaj. Tudományos nevét José Alberto de Oliveira Anchieta portugál felfedezőről kapta.

Megjelenése

Az angolai piton átlagosan 1,2 méteres, a legnagyobb példányok sem haladják meg az 1,8 métert. Alapszíne vörösbarna vagy barna (esetenként majdnem fekete) amit szabálytalan fehéres vagy krémszínű foltok és sávok tarkítanak. Hasa sárga. Feje tetején egy nagy háromszög alakú folt látható, amit egy fekete-sötétbarna, azontúl pedig egy krémszínű-fehér keskeny sáv keretez. Feje viszonylag kicsi; szemei nagyok, kiemelkedőek. Felső ajakpikkelyei között jól láthatóak a fejlett hőérzékelő szervek, öt-öt mindkét oldalon. Törzse erőteljes, vaskos; kissé ellapuló. Pikkelyei kicsik, domborúak, testfelülete olyan mintha sok száz apró gyöngyből tevődne össze. Ez a jelenség más sivatagi hüllőknél is megfigyelhető, haszna az, hogy a pikkelyek közötti mélyedésekben megül a hajnali vagy esti harmat vagy egyéb nedvesség.

Elterjedése 
Dél-Angolában és Észak-Namíbiában honos, kb. a 700–1600 m tengerszint fölötti magasság között.

Életmódja 

Sziklás hegy- és dombvidékek, száraz bozótosok, vagy síkságok, félsivatagok lakója, de leginkább a vízlelőhelyek közelében található meg.

Nappal aktív, kisemlősökkel és földön fészkelő madarakkal táplálkozik. Ha nem vadászik sziklarepedésekben, kövek alatt, kis barlangokban húzódik meg. A felnőtt példányoknak nincs ragadozója, a fiatalokat ragadozó madarak, mongúzok támadhatják meg. Ha veszély fenyegeti, testével összegömbölyödik és fejét középre rejti. Az emberre nem jelent veszélyt.

Tojásokkal szaporodik, a nőstény egyszerre 4-5-öt rak le, amelyek 70 nap múlva kelnek ki. A kikelő pitonok 40–50 cm hosszúak.

Természetvédelmi helyzete
Életmódja csak kevéssé ismert, mert életterének nagy része hosszú ideig az angolai polgárháború miatt hozzáférhetetlen volt. Namíbiában védett, exportja tiltott. Igen ritkán, de előfordul állatkertekben, terraristáknál is. A Természetvédelmi Világszövetség Vörös listáján nem fenyegetett státusszal szerepel, mert viszonylag nagy területen elterjedt és élettere jórészt az ember által lakhatatlan.

Források
Python anchietae  The IUCN List of Threatened Species
Angolan Python Cincinnati Zoo
Angolan Dwarf Python Knowledge Base
Angolan Python Care Tips and Secrets Reptiles Magazine

Pitonfélék
Hüllőfajok
Angola hüllői
Namíbia hüllői
Az angolai piton ( Python anchietae ) Dél-Angolában és Észak-Namíbiában honos,2-1,8 méter hosszú , nem mérges kígyófaj. Tudományos nevét José Alberto de Oliveira Anchieta portugál felfedezőről kapta . Megjelenése Az angolai piton átlagosan2 méteres , a legnagyobb példányok sem haladják meg az8 métert . Alapszíne vörösbarna vagy barna ( esetenként majdnem fekete ) amit szabálytalan fehéres vagy krémszínű foltok és sávok tarkítanak . Hasa sárga . Feje tetején egy nagy háromszög alakú folt látható , amit egy fekete-sötétbarna , azontúl pedig egy krémszínű-fehér keskeny sáv keretez . Feje viszonylag kicsi ; szemei nagyok , kiemelkedőek . Felső ajakpikkelyei között jól láthatóak a fejlett hőérzékelő szervek , öt-öt mindkét oldalon . Törzse erőteljes , vaskos ; kissé ellapuló . Pikkelyei kicsik , domborúak , testfelülete olyan mintha sok száz apró gyöngyből tevődne össze . Ez a jelenség más sivatagi hüllőknél is megfigyelhető , haszna az , hogy a pikkelyek közötti mélyedésekben megül a hajnali vagy esti harmat vagy egyéb nedvesség . Elterjedése Dél-Angolában és Észak-Namíbiában honos , kb. a1600 m tengerszint fölötti magasság között . Életmódja Sziklás hegy- és dombvidékek , száraz bozótosok , vagy síkságok , félsivatagok lakója , de leginkább a vízlelőhelyek közelében található meg . Nappal aktív , kisemlősökkel és földön fészkelő madarakkal táplálkozik . Ha nem vadászik sziklarepedésekben , kövek alatt , kis barlangokban húzódik meg . A felnőtt példányoknak nincs ragadozója , a fiatalokat ragadozó madarak , mongúzok támadhatják meg . Ha veszély fenyegeti , testével összegömbölyödik és fejét középre rejti . Az emberre nem jelent veszélyt . Tojásokkal szaporodik , a nőstény egyszerreöt rak le , amelyeknap múlva kelnek ki . A kikelő pitonok50 cm hosszúak . Természetvédelmi helyzete Életmódja csak kevéssé ismert , mert életterének nagy része hosszú ideig az angolai polgárháború miatt hozzáférhetetlen volt . Namíbiában védett , exportja tiltott . Igen ritkán , de előfordul állatkertekben , terraristáknál is . A Természetvédelmi Világszövetség Vörös listáján nem fenyegetett státusszal szerepel , mert viszonylag nagy területen elterjedt és élettere jórészt az ember által lakhatatlan . Források Python anchietae The IUCN List of Threatened Species Angolan Python Cincinnati Zoo Angolan Dwarf Python Knowledge Base Angolan Python Care Tips and Secrets Reptiles Magazine Pitonfélék Hüllőfajok Angola hüllői Namíbia hüllői